b'\n_START_ARTICLE_\nRok Flander\n_START_SECTION_\nSvetovni pokal\n_START_PARAGRAPH_\nPrvo zmago med najbolj\xc5\xa1imi deskarji sveta je osvojil v sezoni 2006/2007, v Italiji. Tisto leto je osvojil \xc5\xa1e eno drugo in eno tretje mesto._NEWLINE_Prvi je sledila druga \xc5\xbee naslednjo sezono, v S\xc3\xb6ldnu in \xc5\xa1e isto sezono je v La Molini tretji\xc4\x8d v karieri stopil na sam vrh. Vmes je enkrat stal na drugi najvi\xc5\xa1ji stopni\xc4\x8dki._NEWLINE_Leto 2008/2009 je za\xc4\x8del spodbudno, s \xc4\x8detrtim mestom, a nadaljeval v povsem druga\xc4\x8dnem slogu, saj je osvojil le \xc5\xa1e eno drugo in eno peto mesto, sicer pa je nihal od 11 do 33 mesta._NEWLINE_V olimpijski sezoni 2009/2010 pa je mo\xc4\x8dno popravil vtis prej\xc5\xa1nje sezone, saj je bil vselej uvr\xc5\xa1\xc4\x8den v deseterico, z izjemo odstopa v La Molini. Osvojil je dve deveti mesti, po eno sedmo in osmo, ter peto, tretje in drugo. Uspe\xc5\xa1ni sezoni je manjkala le zmaga, res pa je, da so ga po OI pestile mnoge po\xc5\xa1kodbe._NEWLINE_Sezono 2009/2010 je kon\xc4\x8dal na 4. mestu v skupnem se\xc5\xa1tevku paralelnega veleslaloma. Po OI je nastopil \xc5\xa1e na treh svetovnih pokalih. V Moskvi je osvojil 7. mesto, v Valmalencu, v Italiji 2., v \xc5\xa1panski La Molini pa je odstopil in izgubil tretje mesto v skupni razvrstitvi.\n_START_SECTION_\nSvetovna prvenstva\n_START_PARAGRAPH_\nNa svetovnih prvenstvih je prvi\xc4\x8d nastopil leta 2003, v avstrijskem Kreischbergu, kjer je osvojil 14. in 16. mesto. \xc4\x8cez dve leti v Kanadskem Whistlerju je osvojil 20. in 16. mesto, leta 2007 pa se je v \xc5\xa1vicarski Arosi veselil zlatega in bronastega odli\xc4\x8dja. Prvi dan svetovnega prvenstva v Koreji, leta 2009 je razo\xc4\x8daral s 15. mestom, a naslednjega dne popravil vtis in zabele\xc5\xbeil \xc4\x8detrto mesto.\n_START_SECTION_\nZimske olimpijske igre\n_START_PARAGRAPH_\nNa Olimpijskih igrah 2006, v Torinu je osvojil 7. mesto._NEWLINE_Na Olimpijskih igrah v Vancouvru, v Kanadi, leta 2010 je zasedel osmo mesto. V \xc4\x8detrtfinalu je deskal proti kasnej\xc5\xa1emu olimpijskemu prvaku, Kanad\xc4\x8danu Andersonu. Tako so mu ostali le \xc5\xa1e boji za mesta od 5 - 8, a si je v \xc4\x8detrtfinalnem obra\xc4\x8dunu zlomil prst na roki in ni nastopil, tako da je avtomati\xc4\x8dno osvojil 8. mesto._NEWLINE_Na igrah v So\xc4\x8diju je v paralelnem veleslalomu osvojil 6. mesto.'